Karmakoma je izdala svoj prvenec

Z naslovom: Imagionation & Mechanical Metamorphoses

Pri Založbi Radia Študent je kot prvi cd v letu 2014 izšel album tričlanske skupine iz Krškega Karmakoma, ki ima naslov Imagionation & Mechanical Metamorphoses. Zdaj ga bodo predstavili po klubih v Sloveniji in tudi izven slovenskih meja.


Karmakoma je že takoj po nastanku leta 2011 nase opozorila kot udeleženka Klubskega Maratona Radia Študent. Od takrat naprej vseskozi nastopa po domačih odrih, nastopila pa je tudi na Hrvaškem in v Srbiji. Gre za tričlansko zasedbo, ki prihaja iz Krškega in jo sestavljajo: Enej Mavsar - vokal, kitara, sint, Miha Škafar - bas, sint, kitara in Benjamin Kovač bobni. Pri glasbenem ustvarjanju združuje elemente surovega rocka in (ne)plesne elektronike, kar na momente spominja na New Wave glasbo iz osemdesetih let.

Njihov prvenec Imagionation & Mechanical Metamorphoses, ki je kot prvi letos izšel pri Založbi Radia Študent – ZARŠ,  prinaša 10 skladb in povzema glasbeni izraz delovanja skupine od njenega nastanka v letu 2011 do danes. Obsega torej več kot dveletno ustvarjanje, vse od hrupnih kitarskih nažigancij do umirjenejših nadubiranih ritmov, prepojenih z vijoličasto meglico, v kateri elektronski instrumenti ustvarijo iluzijo, da gre za številčnejšo zasedbo. Na momente celo spominjajo na New Wave iz osemdesetih let, hkrati pa dodajo pečat aktualnosti. Album je nastal v lastni produkciji in v sodelovanju s Petrom Stojanovićem.
Karmakoma bodo svoj prvenec v živo predstavili na več promocijskih koncertih. Prvega so že imeli v klubu Metulj v Bistrici ob Sotli, v januarju pa sledijo še nastopi v Ljubljani, v Metelkova mesto na Channel Zero (16. 1.) in v  Novem mestu v Lokal Patriotu (31. 1.). Pripravljajo pa še več koncertov oziroma kar promocijsko turnejo prvenca po Sloveniji in širše - v Bosni, Srbiji, Črni Gori in Makedoniji.

Za MMC Goran Rovan, foto: Nik Rovan

Karmakoma - Imagionation & Mechanical Metamorphoses
(2014, Založba Radia Študent – ZARŠ):

Seznam skladb:

1. Common Sense
2. Ctrl alt del
3. Sorgenbrecher
4. Nemesis
5. Cabin Fever
6. Bona Fide
7. Movement
8. Cheap chat for Progress
9. Aerobic
10. Bedlam

http://radiostudent.si/ostalo/rš-hit/karmakoma-cabin-fever
Tolpa bumov na http://radiostudent.si in 89,3 MHz:
http://radiostudent.si/glasba/tolpa-bumov/karmakoma-imagination-mechanical-metamorphoses
https://www.facebook.com/karmakomaband
https://soundcloud.com/karma-coma-1/cabin-fever
http://karmakoma.bandcamp.com/
